CELEX: C2007/140/72
Language: da
Date: 2007-06-23 00:00:00
Title: Sag F-35/07: Sag anlagt den 16. april 2007 — Klug mod Det Europæiske Lægemiddelagentur

23.6.2007   
            
            
               DA
            
            
               Den Europæiske Unions Tidende
            
            
               C 140/45
            
         Sag anlagt den 16. april 2007 — Klug mod Det Europæiske Lægemiddelagentur
   (Sag F-35/07)
   (2007/C 140/72)
   Processprog: tysk
   Parter
   
      Sagsøger: Bettina Klug (London, Det Forenede Kongerige) (ved Rechtsanwalt W.G. Grupp)
   
      Sagsøgt: Det Europæiske Lægemiddelagentur
   Sagsøgerens påstande
   
               —
            
            
               Sagsøgte tilpligtes at forlænge sagsøgerens ansættelseskontrakt af 7. februar 2002.
            
         
               —
            
            
               Sagsøgte tilpligtes at betale sagsøgeren en godtgørelse for tort på 200 000 EUR.
            
         
               —
            
            
               Sagsøgte tilpligtes at annullere sin bedømmelse af sagsøgeren for perioden fra 31. december 2004 til 31. december 2006 og træffe en ny afgørelse under hensyn til Rettens bedømmelse.
            
         Søgsmålsgrunde og væsentligste argumenter
   Søgsmålet støttes på artikel 12a i afsnit II i tjenestemandsvedtægten (psykisk chikane). Sagsøgeren gør gældende, at der er udøvet et fejlagtigt skøn ved bedømmelsen af hende, at agenturets formelle forskrifter for udfærdigelse af en bedømmelse er blevet tilsidesat, og at det som følge heraf er uretmæssigt, at hendes ansættelseskontrakt ikke er blevet forlænget.
   Sagsøgeren begrunder søgsmålet med, at bedømmelsen af hende blev meget dårlig på grund af. psykisk chikane og manglende objektivitet ved bedømmelsen af hendes arbejde, og at dette var grunden til, at hendes kontrakt, der var indgået for en periode på fem år, ikke blev forlænget.